मंुबई आईआईटी से सर्टिफिकेट कोर्स अब संभव
छत्तीसगढ़ स्वामी विवेकानंद तकनीकी विश्वविद्यालय (सीएसवीटीयू) के छात्र आईआईटी मुंबई से सर्टिफिकेट काेर्स कर सकते हैं। इसके लिए आईआईटी मुंबई के सर्टिफिकेट कोर्स के को-आर्डिनेटर से रजिस्ट्रेशन करवा सकते हैं।
इसके लिए छत्तीसगढ़ स्वामी विवेकानंद तकनीकी विश्वविद्यालय के रजिस्ट्रार ने प्रदेश के कॉलेजों को पत्र लिखा है। इसमें कॉलेजाें के स्टूडेंट्स की भागीदारी सुनिश्चित करने की बात कही है। आईआईटी मुंबई की ओर से यह काेर्स ऑनलाइन चलाया जा रहा है। इसका सीएसवीटीयू से संबद्ध कॉलेजों के छात्र फायदा उठा सकते हैं।
ये कोर्स शामिल हैं
यह मुख्य रूप से ऑनलाइन कोर्स हैं। इसमें एडवांस सी, एडवांस सी प्लस-प्लस, स्कूर्टल लिनूक्स, पेर्ल, पीथन, रुबी, बेस, ड्रूपल, जावा, जावा बिजनेस एप्लीकेशन, जुमला, नेटबिन्स, स्कीलेब, लॉ टैक्स-यूजफुल फॉर टेक्निकल राईटिंग ईन प्रोजेक्ट, क्यूआरडी, ओस्केड या फ्री ईडा आदि काेर्स आईआईटी मुंबई से सीएसवीटीयू के छात्र कर सकेंगे।
ये छात्र ले सकेंगे हिस्सा
सीएस के चौथे, छठवें, आठवें, आईटी के चौथे, छठवें, आठवें, मैकेनिकल के चौथे, छठवें, आठवें, इलेक्ट्रीकल के चौथे, छठवें, आठवें, सिविल के चौथे, छठवे, आठवें सेमेस्टर के स्टूडेंट्स आईआईटी मुंबई के ऑनलाइन सर्टिफिकेट कोर्स में शामिल हो सकते हैं। इसमें एमबीए के स्टूडेंट्स भी शामिल हो सकते हैं।
कॉलेजों को लिखा पत्र
प्रदेश के कॉलेजों को लिखे पत्र में रजिस्ट्रार ने आईआईटी मुंबई के ऑनलाइन कोर्स में स्टूडेंट्स की सहभागिता बढ़ाने के लिए कहा है। यह कोर्स बिलकुल फ्री रहेगा। रजिस्ट्रेशन से लेकर कोर्स तक किसी प्रकार का कोई खर्च नहीं होगा। स्टूडेंट्स को आईआईटी मुंबई के ऑनलाइन कोर्स में अधिक से अधिक संख्या में शामिल करने कहा गया है।
छात्रों का पंजीयन होगा नि:शुल्क, मुख्य कोर्स के साथ कर सकेंगे इसकी भी पढ़ाई
स्टूडेंट्स को ऑनलाइन मिलेगा स्टडी मटेरियल
सर्टिफिकेट कोर्स के लिए स्टूडेंट्स ऑनलाइन कोर्स का स्टडी मटेरियल मिल सकेगा। स्टूडेंट्स एक्सपर्ट्स से गाइडेंस भी ले सकेंगे। मुख्य रूप से ऑनलाइन कोर्स होने के कारण स्टडी मटेरियल डाउनलोड कर सकेंगे। इसके साथ ही एक्सपर्ट्स से मार्गदर्शन भी दिया जा सकेगा। इसके अलावा कॉलेज फैकल्टी भी मदद करेगी। आईआईटी मुंबई के ऑनलाइन सर्टिफिकेट कोर्स से सीएसवीटीयू के स्टूडेंट्स की स्किल्स अच्छी होगी।
छात्रों के फायदे के लिए है कोर्स
आईआईटी मुंबई के एक्सपर्ट्स का फायदा सीएसवीटीयू के स्टूडेंट्स को हो सके। इसके लिए प्रयास किए जा रहे हैं। फिलहाल 12-13 कॉलेज इसमें हिस्सा ले रहे हैं। बाकी कॉलेज भी भागीदारी सुनिश्चित करे। इसके लिए कॉलेजों को पत्र लिखा गया है। डीएन सिरसरन, रजिस्ट्रार, सीएसवीटीयू
एजुकेशन
bho_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva kas_Deva hin_Deva hin_Deva hin_Deva kas_Deva